stanford-oval/wikipedia huggingface dataset:
תלונת דרום אפריקה נגד ישראל בגין רצח עם
עמדת ישראל > תגובת ישראל והחלטה להשתתף בדיון

דובר משרד החוץ הישראלי ליאור חייט הכריז כי "ישראל דוחה בשאט נפש את עלילת הדם של דרום אפריקה", והצהיר כי טענתה "משוללת יסוד עובדתי ומשפטי". חייט אף טען כי "דרום אפריקה משתפת פעולה עם ארגון טרור הקורא להשמדת מדינת ישראל", והאשים את חמאס בפשעי מלחמה, פשעים נגד האנושות ואף ניסיון לביצוע רצח עם במתקפת הפתע על ישראל ב-7 באוקטובר. משרד החוץ מסר בערוצים דיפלומטיים כי לפסיקה נגד ישראל "יכולות להיות השלכות פוטנציאליות משמעותיות שאינן רק בעולם המשפט אלא בעלות השלכות מעשיות דו-צדדיות, רב-צדדיות, כלכליות וביטחוניות".
ב־2 בינואר 2024 החליטה ישראל להופיע בפני בית הדין בהאג, אף על פי שבעבר כפרה בסמכותו בדיונים על גדר ההפרדה ב־2004 ועל התמשכות השלטון הישראלי ביהודה ושומרון ב־2022.
היועצת המשפטית לממשלה גלי בהרב-מיארה המליצה למנות את נשיא בית המשפט העליון בדימוס אהרן ברק כשופט מטעם ישראל, וראש הממשלה נתניהו קיבל את המלצתה.
ישראל בחרה במלקולם שו, מומחה יהודי-בריטי למשפט בין-לאומי וזכויות אדם, לייצג אותה כפרקליט מטעמה. חברים נוספים בצוות ההגנה הם טל בקר, גלית רג'ואן, עמרי סנדר, המשנה ליועצת המשפטית לממשלה למשפט בין-לאומי גיל-עד נועם, איל בנבנישתי וכריסטופר סטייקר.
עמדת ישראל > טענות הנגד של ישראל

כנגד טענותיה של דרום אפריקה הציגה ישראל טיעונים הנוגעים לשני המרכיבים של רצח עם:
יסוד הכוונה: ישראל טענה כי האמירות שהובאו בתביעה הוצאו מהקשרן, והטענה העיקרית היא שמי שאמרו את הדברים אינם ממקבלי ההחלטות (קבינט המלחמה, הרמטכ"ל ומפקדים בכירים אחרים בצה"ל) אשר מקפידים לומר בכל הזדמנות כי ישראל נלחמת בחמאס בלבד, ואינה מבקשת לפגוע באזרחים.
יסוד עובדתי: ישראל טענה כי היא פועלת על פי הדין הבין-לאומי, וכל המלחמה נועדה להגנה עצמית, הן ההכרזה על המלחמה והן הלחימה עצמה.
כמו כן ציינו נציגי ישראל את ההקשר בו מתחוללת המלחמה: מתקפת הפתע בה פתחו חמאס וארגוני הטרור הפלסטינים בעזה, במסגרתה נרצחו 1,163 ישראלים ונחטפו 251. ההגנה ציינה גם את השימוש במגן אנושי על ידי חמאס.
עמדת ישראל > מגעים דיפלומטיים

בספטמבר 2024 פורסם כי משרד החוץ החל בקמפיין דיפלומטי כדי לנסות ללחוץ על דרום אפריקה לא לקדם את התיק בבית הדין הבינלאומי לצדק, באמצעות חברי הקונגרס של ארצות הברית. בפנייה של משרד החוץ לדיפלומטים ישראליים הם התבקשו לפנות לחברי קונגרס כדי שאלה יפנו לדיפלומטים דרום-אפריקאים בארצות הברית ויאיימו עליהם שאם דרום אפריקה לא תשנה את מדיניותה, הם יפעלו להשעיית קשרי הסחר של ארצות הברית עם דרום אפריקה.
פסק הדין > בקשת הסעד הזמני

ב-26 בינואר הוציא בית הדין שישה צווים זמניים:
ישראל תנקוט בכל האמצעים שבכוחה למנוע ביצוע של כל המעשים המפורטים בסעיף II לאמנת רצח העם (רוב של 15 מול 2, השופטים ג'וליה סבוטינדה מאוגנדה ואהרן ברק מישראל התנגדו).
ישראל תבטיח שצבאה לא יבצע את המעשים המתוארים בסעיף II (רוב של 15 מול 2, סבוטינדה וברק התנגדו).
ישראל תנקוט בכל האמצעים שבכוחה למנוע ולהעניש את ההסתה הישירה והפומבית לביצוע רצח עם בחברי הקבוצה הפלסטינית ברצועת עזה (רוב של 16 מול 1, סבוטינדה התנגדה).
ישראל תנקוט באמצעים מיידיים ויעילים כדי לאפשר מתן שירותים בסיסיים הדרושים בדחיפות וסיוע הומניטרי להתמודדות עם תנאי החיים הקשים של הפלסטינים ברצועת עזה (רוב של 16 מול 1, סבוטינדה התנגדה).
ישראל תנקוט באמצעים יעילים למניעת השמדת ראיות הקשורות להפרת סעיפים II או III לאמנת רצח העם ותבטיח שמירת ראיות כאלו (רוב של 15 מול 2, סבוטינדה וברק התנגדו).
ישראל תגיש דו"ח לבית הדין על כל האמצעים שננקטו לביצוע צו זה תוך חודש ממתן הצו (רוב של 15 מול 2, סבוטינדה וברק התנגדו).
ב-16 בפברואר 2024 דחה בית הדין בקשה מצד דרום אפריקה להחמיר את הצווים נגד ישראל בשל פעולה צבאית אפשרית ברפיח, אך ב-28 במרץ אושרה בקשתה להוצאת צו המורה לישראל לאפשר ללא הפרעה אספקת סיוע הומניטרי לרצועה.
ב-24 במאי 2024 הוציא בית הדין צו ביניים, אותו ביקשה דרום אפריקה בעקבות פתיחת הפעולה הישראלית ברפיח, הקובע כי "על ישראל לעצור את המבצע הצבאי וכל פעולה באזור רפיח שעלולה להשפיע על האוכלוסייה האזרחית ברפיח", "לנקוט בצעדים על מנת למנוע הרס וראיות בנוגע לאמנת רצח העם" ו"להבטיח גישה מיידית לעזה של כל ועדת חקירה, ועדה למציאת עובדות וגופי חקירה שימונו על ידי האו"ם לחקור טענות על רצח עם".
פסק הדין > לוח זמנים

בית הדין קבע לוחות זמנים להמשך הדיון בנושא המהותי, סביב טענת דרום אפריקה לרצח עם בעזה. נקבע כי דרום אפריקה צריכה להגיש כתב טענות עד 25 באוקטובר 2024, וישראל תידרש להשיב עד יולי 2025.
תגובות בין-לאומיות

מדינות וגופים רבים הביעו עמדה בעד ונגד התביעה.
תגובות בין-לאומיות > תומכי התביעה

תביעת דרום אפריקה זכתה לתמיכה בקרב מדינות רבות בעולם (בעיקר מדינות העולם השני והשלישי, אך גם מדינות אירופיות כמו ספרד, אירלנד וסלובניה), בהן אינדונזיה, אלבניה, איראן, בוליביה, בוסניה והרצגובינה, בלארוס, בנגלדש, ברזיל, ג'יבוטי, האיים המלדיביים, ונצואלה, זימבבואה, טורקיה, ירדן, לבנון, מלזיה, מרוקו, מקסיקו, לוב, ניקרגואה, נמיביה, סוריה, סנט וינסנט והגרנדינים, עיראק, ערב הסעודית, פקיסטן, צ'ילה, קוריאה הצפונית, קובה, קולומביה, קומורו ורוסיה; ולתמיכת מדינות שההכרה בהן מוגבלת כמו הרשות הפלסטינית, קוסובו וצפון קפריסין. בנוסף תמכו בתביעה ארגונים בין-מדיניים ובינלאומיים כגון הליגה הערבית, הארגון לשיתוף פעולה אסלאמי וארגון המדינות הבלתי-מזדהות.
מעל ל-1,400 תנועות ברחבי העולם, מפלגות, ארגונים א-פוליטיות, איגודים וחברות, אקטיביסטים ופמיניסטיות הצטרפו לעצומה המביעה תמיכה בתביעה נגד מדינת ישראל, ביניהן; קוד ורוד: נשים למען שלום, קול יהודי לשלום, הפדרציה הפלסטינית הכללית של האיגודים המקצועיים (PGTFU), וליגת נשים בין-לאומית לשלום וחירות (WILPF).
חבר הכנסת עופר כסיף ממפלגת חד"ש חתם על עצומה שתומכת בטענות התביעה נגד מדינת ישראל, ובעקבות זאת נפתח תהליך להדחתו מהכנסת, ללא הצלחה.
בינואר 2025 הוקמה ברית מדינית בשם "קבוצת האג" (The Hague Group) בה חברות מספר מדינות, בהן דרום אפריקה, מלזיה, קולומביה, בוליביה, צ'ילה, סנגל ונמיביה, שהצהירה כי תעמוד על יישום פסקי הדין של בית הדין הבין-לאומי לצדק ובית הדין הפלילי הבין-לאומי, ותיאבק נגד מאמצי הקונגרס של ארצות הברית לפגוע במוסדות אלה באמצעות סנקציות. נציג הקבוצה אמר כי הפגיעה בסמכותם של בתי הדין הבין-לאומיים "פוגעת ביסודות המשפט הבין-לאומי, שעל הקהילה העולמית מוטלת החובה להגן עליהם".
מספר גופים ומדינות הצטרפו כצד בתביעה, בהן טורקיה, מצרים, האיים המלדיביים, הרשות הפלסטינית, מקסיקו, צ'ילה, ספרד, קובה, בוליביה ואירלנד.
ב-31 בינואר 2025 הצטרפה בליז לתביעת דרום אפריקה.
תגובות בין-לאומיות > מתנגדי התביעה

המתאם לתקשורת אסטרטגית של המועצה לביטחון לאומי של ארצות הברית, ג'ון קירבי, אמר כי ארצות הברית, מוצאת את בקשתה של דרום אפריקה "חסרת ערך, חסרת תועלת וללא כל בסיס עובדתי". דובר מחלקת המדינה של ארצות הברית מת'יו מילר אמר ש"אין ראיות המוכיחות את הטענות". מזכיר המדינה האמריקאי, אנתוני בלינקן אמר ש"העתירה של דרום אפריקה מסיחה את דעת העולם ממאמצים חשובים להשגת שלום וביטחון".
דובר ממשלת בריטניה אמר כי "הקייס (התביעה) של דרום אפריקה מוטעה לחלוטין" והוסיף כי "בריטניה עומדת מאחורי זכותה של ישראל להגן על עצמה בכפוף לחוק הבינלאומי". שר החוץ הבריטי, דייוויד קמרון אמר "אני לא חושב שהעתירה עוזרת, אני לא מסכים עמה, ואיני חושב שהיא צודקת".
שרת החוץ הגרמנית אנאלנה ברבוק מתחה גם היא ביקורת על העתירה, ואמרה שהיא "לא מוצאת אף כוונה [לרצח עם] מצד ישראל בהגנתה העצמית נגד ארגון הטרור חמאס". ב-12 בינואר הודיעה גרמניה שתצטרף לדיון כצד שלישי, וכן תתמוך בעמדת ישראל.
שר החוץ של צרפת סטפן סז'ורנה הצהיר כי "להאשים את המדינה היהודית ברצח עם זה לחצות סף מוסרי. אסור לנצל את הרעיון של רצח עם למטרות ניגוח פוליטיות/מדיניות".
לצדם גם מדינות מפותחות שונות כאוסטרליה, קנדה, איטליה, אוסטריה, הונגריה, צ'כיה, אוקראינה, קוריאה הדרומית, יפן, טאיוואן והונג קונג; ואף מדינות וטריטוריות מתפתחות כדוגמת פוארטו ריקו, סמואה האמריקאית, איי מרשל, גואם, איי מריאנה הצפוניים, איי הבתולה של ארצות הברית, הפיליפינים, תאילנד, גואטמלה, פרגוואי והודו הביעו גם הן ביקורת על התביעה, ותמכו בצד הישראלי, אם כי במידות שונות ומסויגות.
ראו גם

אמנה בדבר מניעתו וענישתו של הפשע השמדת עם
תגובות בין-לאומיות למלחמת חרבות ברזל
יחסי דרום אפריקה–ישראל
בית הדין הבין-לאומי לצדק (ICJ)
תלונת משפחות החטופים נגד חמאס
מעורבות עובדי אונר"א בטבח שבעה באוקטובר
Living for Love

Living for Love (בעברית: לחיות למען אהבה) הוא סינגל שהוקלט על ידי הזמרת האמריקאית מדונה, מתוך אלבומה ה-13, Rebel Heart. השיר יצא לאור ב-20 בדצמבר 2014, כסינגל הראשון והפותח מתוך האלבום, וכשיר החזרה של מדונה, מאז "Turn Up the Radio", שיצא בשנת 2012.
במקור, השיר היה מיועד לצאת בסמוך ליום ולנטיין בשנת 2015, אך יצא כסינגל המוביל מהאלבום כבר ב-20 בדצמבר 2014 על ידי חברת התקליטים אינטרסקופ רקורדס, לאחר שחלקים מגרסת הדמו שלו הודלפו לאינטרנט.
השיר הגיע למקום הראשון במצעד שירי הדאנס קלאב, הראשון במצעד שבפלנדריה, הרביעי במצעד שבישראל, והשביעי במצעד הפיני.
רקע וכתיבה

השיר נכתב על ידי מדונה, דיפלו, מוזלה, טובי גד ואריאל ראצ'שייד והופק על ידי מדונה, דיפלו ואריאל ראצ'שייד. על השיר הקדישה מדונה ראיון שלם, שבו דיברה על כל דבר הפקת וכתיבת השיר, ועל למה הוא נבחר להיות הסינגל הפותח מתוך האלבום.
גרסת הדמו של השיר דלפה לאינטרנט בדצמבר 2014, לצד שאר שנים עשר שירי האלבום, Rebel Heart. ב-20 בדצמבר 2014, שם האלבום אושר כ-"Rebel Heart", והפך לזמין בהזמנה מראש באייטונס, יחד עם שש רצועות, כולל השיר עצמו. מדונה אמרה כי השירים נועדו להיות "מתנה מוקדמת לחג המולד". במקור, השיר היה אמור לצאת ביום האהבה. עם זאת, בשל הדליפה של חלקים מהשירים, תאריכי יציאת האלבום והשירים הקודמו. היא המשיכה ואמרה כי: "היא מעדיפה שהמעריצים שלה ישמעו את הגרסאות המלאות של מהשירים מאשר את החלקים שהודלפו לאינטרנט."
וידאו קליפ

בדצמבר 2014, המנהל של מדונה, גיא אוסרי, הודיע כי ווידאו קליפ רשמי עבור השיר עתיד לצאת בתחילת פברואר 2015. הקליפ צולם ובוים על ידי הצמד הצרפתי ז'וליין צ'וקארט וקמיל היריגווין, יחד עם ג'יי.ג'יי., והכוריאוגרפיה נעשתה על ידי מייגן לוסון. מדונה בעצמה אף הקדישה ראיון נוסף שבו היא מספרת את משמעות הקליפ, ואת הרקע שלו.
הקליפ מציג את מדונה כמנהלת בקרקס, שבו היא לובשת בגדים שעוצבו עבור הקליפ. לאורכו של הקליפ ניתן לראות דמויות משונות, כשזוג קרניים לראשן. באחד מן הקטעים מדונה אוחזת באחת מהדמויות, תופסת לה בקרניים, והיא מטיחה את מדונה באוויר. לבסוף, מדונה מכה דמות נוספת, ובעת ריחוק המצלמה מן הבמה ניתן לראות את כל הדמויות שרועות מסביב למדונה, ואותה מנופפת לשלום אל הקהל.
הקליפ זכה להצלחה רבה, ונכון למאי 2020, מונה הצפיות שלו עומד על כ-35 מיליון צפיות.
מיקומי שיא

|   ‏‏‏  מצעדים ודירוגים (2015)> מדינה |   ‏‏‏  מצעדים ודירוגים (2015)> מצעד |   ‏‏‏  מצעדים ודירוגים (2015)> מיקום שיא |   ‏‏‏  מצעדים ודירוגים (2015)>  |
| --- | --- | --- | --- |
|  איטליה | מצעד הסינגלים האיטלקי | 30 |  |
|  אירלנד | מצעד הסינגלים האירי | 79 |  |
|  ארצות הברית | מצעד השירים מתחת להוט 100 | 8 |  |
|  ארצות הברית | מצעד שירי הדאנס קלאב | 1 |  |
|  ארצות הברית | מצעד שירי הדאנס/אלקטרוני | 9 |  |
|  ארצות הברית | מצעד הסינגלים המסחריים | 3 |  |
|  ארצות הברית | מצעד 40 שירי המיינסטרים | 36 |  |
|  גרמניה | GfK – טופ 100 | 40 |  |
|  הולנד | מצעד 40 הסינגלים ההולנדיים מתחת | 18 |  |
|  הונגריה | מצעד 40 הסינגלים | 12 |  |
|  הממלכה המאוחדת | מצעד הסינגלים הבריטי | 26 |  |
|  ולוניה | אולטראטופ 50 | 43 |  |
|  ולוניה | מצעד הדאנס | 18 |  |
|  חבר המדינות | טופ-היט | 116 |  |
|  יפן | יפן הוט 100 | 11 |  |
|  ישראל | מדיה פורסט ישראל | 4 |  |
|  לבנון | מצעד 20 העליונים הרשמי של לבנון | 20 |  |
|  ספרד | PROMUSICAE | 21 |  |
|  ספרד | מצעד האלבומים הספרדיים | 93 |  |
|  סקוטלנד | מצעד הסינגלים הסקוטי | 15 |  |
|  פינלנד | מצעד השירים הדיגיטליים | 7 |  |
|  פלנדריה | אולטראטופ מתחת 100 | 4 |  |
|  פלנדריה | מצעד הדאנס | 21 |  |
|  צ'כיה | רדיו – טופ 100 | 46 |  |
|  צרפת | SNEP | 50 |  |
|  קוריאה הדרומית | Gaon | 71 |  |
|  קנדה | קנדה הוט 100 | 92 |  |
|  רוסיה | טופ-היט | 116 |  |
|  שוודיה | דיגי-ליסן | 8 |  |
|  שווייץ | המצעד השווייצרי | 49 |  |
|   ‏‏‏  מצעדי סוף שנה (2015)> מדינה |   ‏‏‏  מצעדי סוף שנה (2015)> מצעד |   ‏‏‏  מצעדי סוף שנה (2015)> מיקום שיא |   ‏‏‏  מצעדי סוף שנה (2015)>  |
| --- | --- | --- | --- |
|  ארצות הברית | מצעד שירי הדאנס קלאב | 4 |  |
|  ארצות הברית | מצעד שירי הדאנס/אלקטרוני | 43 |  |
נתוני מכירות

| מקום | תארים | מכירות |
| --- | --- | --- |
| איטליה (FIMI) | זהב | 25,000 |
סיכום
| בכל העולם | — | 245,000 |
 מכירות + הזרמת מדיה בלבד
היסטוריית יציאות לאור

| מדינה | תאריך | פורמט | חברת תקליטים | מקור |
| --- | --- | --- | --- | --- |
| עולם | 20 בדצמבר 2014 | הורדה דיגיטלית | יוניברסל מיוזיק גרופ |  |
| איטליה | 22 בדצמבר 2014 | רדיו להיטים | יוניברסל מיוזיק גרופ |  |
| ארצות הברית | 9 בפברואר 2015 | הורדה דיגיטלית (רמיקסים) | אינטרסקופ |  |
| ארצות הברית | 10 בפברואר 2015 | רדיו להיטים | אינטרסקופ |  |
| הממלכה המאוחדת | 25 בפברואר 2015 | הורדה דיגיטלית | פולידור |  |
| הממלכה המאוחדת | 25 בפברואר 2015 | הורדה דיגיטלית (רמיקסים 1) | פולידור |  |
| הממלכה המאוחדת | 25 בפברואר 2015 | הורדה דיגיטלית (רמיקסים 2) | פולידור |  |
| גרמניה | 27 בפברואר 2015 | CD | יוניברסל מיוזיק גרופ |  |
| עולם | 9 במרץ 2015 | CD | יוניברסל מיוזיק גרופ |  |
ביאורים

↑  "Living for Love" רמיקסים.
אווה מישל

| --- | --- |
אין תמונה חופשית
 לידה:  10 באפריל 2002 (בת 22) פנטון, מישיגן, ארצות הברית ארצות הברית 
 מדינה:  ארצות הברית 
 תקופת הפעילות:  מ-2014 
 עיסוק:  שחקנית, רקדנית, זמרת ודוגמנית
 פרופיל ב-IMDb
 
אווה מישל קוטה (באנגלית: Ava Michelle Cota נולדה ב-10 באפריל 2002) היא שחקנית, רקדנית, זמרת ודוגמנית אמריקאית. היא ידועה בעיקר בזכות תפקידיה בקומדיות של נטפליקס נערה גבוהה וסרט ההמשך נערה גבוהה 2.
ביוגרפיה

קוטה נולדה ב-10 באפריל 2002 בפנטון, מישיגן שם גם גדלה. היא למדה באקדמיית המחול בברודוויי, JC שהייתה בבעלותה ובניהולה של אמה ג'נט, אך נסגרה לצמיתות ב-2017. מישל הופיעה מהעונה השלישית עד העונה השביעית בתוכנית המציאות רקדניות קטנות.
מישל הוכשרה בריקוד עכשווי, בלט, פוינט, ג'אז וסטפס. היא גם דוגמנית ועשתה את הופעת הבכורה שלה על המסלול בשבוע האופנה בניו יורק בשנת 2017.
קריירה

מישל הופיעה בשנת 2013 בסדרת הטלוויזיה רקדניות קטנות והייתה לרקדנית/שחקנית קבועה בתוכנית במשך 4 עונות נוספות. מאוחר יותר היא סיירה בארצות הברית עם כוכבות אחרות מהסדרה במסע ההופעות שהתקיים בשנת 2018. בשנת 2016, היא הופיעה בפרק הראשון של תוכנית הריאליטי "אז אתה חושב שאתה יכול לרקוד: הדור הבא", אם כי בסופו של דבר לא התקבלה בגלל גובהה.
היא הופיעה במספר סרטים קצרים בשנת 2018 והופיעה בשני פרקים של סדרת הטלוויזיה היפים והאמיצים. תפקידה הגדול הראשון במשחק הגיע כשיחקה בתפקיד ראשי בסרט נטפליקס נערה גבוהה, ששודר לראשונה ב-13 בספטמבר 2019. מישל הצטלמה לסרט ההמשך, נערה גבוהה 2 באפריל 2021. הסרט יצא ב-11 בינואר 2022.
חיים אישיים

בשנת 2018, היא השיקה קמפיין מדיה חברתית, #13Reasons4Me שמעודד אנשים לרשום 13 דברים שהם אוהבים בעצמם או בחייהם.
פילמוגרפיה > קולנוע

| שנה | כותרת | תפקיד | הערות |
| --- | --- | --- | --- |
| 2018 | This Is Me | אוליביה ניוטון-ג'ון | סרט קצר |
| 2018 | מאמה מיה! | אנה | סרט קצר |
| 2018 | A Christmas Dinner | סופיה ביילי |  |
| 2019 | נערה גבוהה | ג'ודי קריימן |  |
| 2022 | נערה גבוהה 2 | ג'ודי קריימן |  |
פילמוגרפיה > טלוויזיה

| שנה | כותרת | תפקיד | הערות |
| --- | --- | --- | --- |
| 2014–2017 | רקדניות קטנות | עצמה | 18 פרקים |
| 2016 | אז אתה חושב שאתה יכול לרקוד: הדור הבא | עצמה | פרק 1 |
| 2018 | היפים והאמיצים | דוגמנית בחברת פורסטר | 2 פרקים |
| 2020 | Zombies 2: The Collab | זומבי | סרטון קצר |
הערות שוליים

↑  "Ava Michelle: 9 Facts about the Tall Girl Netflix star you need to know". PopBuzz. Global. 2019. נבדק ב-19 בספטמבר 2019. {{cite web}}:  (עזרה)
↑  "Welcome to Broadway Dance Academy". JC's Broadway Dance Academy. אורכב מ-המקור ב-26 ביולי 2015. נבדק ב-19 בספטמבר 2019. {{cite web}}:  (עזרה)
↑  Tabony, India (13 בספטמבר 2018). "EXCLUSIVE: Interview with Ava Cota who talks Dance Moms, and her upcoming EP". CelebMix. נבדק ב-19 בספטמבר 2019. {{cite web}}:  (עזרה)
↑  "Ava Michelle". Box Office Buz. נבדק ב-22 בספטמבר 2019. {{cite web}}:  (עזרה)
↑  Beard, Katherine (15 בספטמבר 2017). ""Dance Moms" Darling Ava Cota Slays on the Runway at New York Fashion Week". Dance Spirit. נבדק ב-1 באוקטובר 2019. {{cite web}}:  (עזרה)
↑  Contreras, Cesareo (7 באוקטובר 2018). "Lifetime's 'Dance Moms' Ava Cota dances in Hudson, talks about the #13reasons4me challenge". The MetroWest Daily News. GateHouse Media. נבדק ב-2 באוקטובר 2019. {{cite web}}:  (עזרה)
↑  Flynn, Caitlin (6 ביוני 2016). "Here's Why Ava Can Definitely Win 'SYTYCD'". Bustle. Bustle Digital Group. נבדק ב-2 באוקטובר 2019. {{cite web}}:  (עזרה)
↑  Gallagher, Caitlin (30 במאי 2016). "Ava From 'Dance Moms' Makes It Through On 'So You Think You Can Dance' & Will Be Reuniting With Maddie". Bustle. Bustle Digital Group. נבדק ב-2 באוקטובר 2019. {{cite web}}:  (עזרה)
↑  Dodson, P. Claire (13 בספטמבר 2019). "Tall Girl Star Ava Michelle on How She Learned to Embrace Her Height for Her Netflix Role". Teen Vogue. Condé Nast. נבדק ב-1 באוקטובר 2019. {{cite web}}:  (עזרה)
↑  "Tall Girl Star Ava Michelle Says She Didn't Realize Her Height Would 'Hurt' Her Career". People. Meredith Corporation. 23 בספטמבר 2019. נבדק ב-2 באוקטובר 2019. {{cite web}}:  (עזרה)
↑  Moore, Kasey (3 במרץ 2021). "'Tall Girl 2' Coming to Netflix, Filming Begins in April 2021". whats-on-netflix.com. {{cite web}}:  (עזרה)
↑  Rumer, Anna (4 בספטמבר 2018). "Ava Cota Says Difficult 'Dance Moms' Experience Made Her a 'Stronger Person'". PopCulture. נבדק ב-2 באוקטובר 2019. {{cite web}}:  (עזרה)
| --- | --- |
בקרת זהויות :  LCCN: n97843179  VIAF: 9141165   WorldCat (עם VIAF): 9141165
Live It Up

Live It Up (בעברית: לחיות את זה) הוא שיר של הזמרת האמריקאית ג'ניפר לופז בשיתוף הראפר האמריקאי פיטבול.
מילות השיר עוסקות ברצונם החופשי של אנשים.
סינגל זה הוא הסינגל הרביעי בו לופז ופיטבול משתפים פעולה. הסינגלים הקודמים בהם שיתפו פעולה הם "Fresh Out the Oven"‏ (2009), "On the Floor"‏ (2011) ו"Dance Again"‏ (2012).
רקע

בריאיון של פיטבול לעיתון וושינגטון פוסט, הוא אמר:
"ג'ניפר היא אחת שעובדת קשה, היא מאוד מקצועית ונפלאה. היא אימפריה מהלכת. בכל פעם שאני סביבה, אני צופה, לומד ומשכיל. זהו שילוב טבעי, כמו תלמיד ומורה. אני תלמיד במשך כל היום. אני חושב שזה יהיה לכבודה של ג'ניפר לצפות בי גדל, ולהגיד 'הילד הזה למד'."
ביקורת

רוב הביקורות שהשיר קיבל היו חיוביות. סאם לנסקי, מבלוג המוזיקה Idolator, שיבח את ההפקה והפזמון של השיר, אך ביקר את מעורבותו של פיטבול בשיר. כשגרסת הסולו של השיר, ללא פיטבול, יצאה לאור, לנסקי אמר שזו צריכה להיות הגרסה הרשמית של השיר. הוא אמר שצריך להיות "חוק" שלפיו "אם פיטבול, will.i.am או פלו ריידה משתתף בשיר שלך, חובה עליך להוציא גרסת סולו כדי שאף אחד לא יצטרך לסבול". גריק ד. קנדי, מעיתון לוס אנג'לס טיימס, אמר שהשיר נשמע "מושלם בשביל הקיץ".
איימי סקיארטו, ממגזין PopCrush, כתבה שבנוסף לכך שהשיר יזכה לרמיקסים רבים במועדונים, הוא גם יתאים לרדיו ולחנויות בקניונים. לפי דבריה, ההפקה של השיר "גורמת לך לחשוב שאם אי פעם היה שיר שנשמע כמו מיאמי, זה השיר הזה". בעיתון ניו יורק דיילי ניוז נכתב שהשיר דומה ללהיט הקודם של לופז ופיטבול, "Dance Again", אך נכתב גם שלשיר יש פוטנציאל להפוך ללהיט קיץ.
קידום והופעות

לופז ופיטבול ביצעו את השיר בהופעה חיה בפעם הראשונה בגמר העונה ה־12 של התוכנית אמריקן איידול, ב־16 במאי 2013. לפני שפיטבול פתח את ההופעה, לופז אמרה לקהל "אל תתחרטו אם פעם אחת מה שעשיתם היה בדיוק מה שרציתם".
וידאו קליפ

הווידאו קליפ של השיר הועלה לערוץ ה־YouTube הרשמי של לופז ב־17 במאי 2013, יום לאחר הופעתה עם השיר בתוכנית אמריקן איידול.
הקליפ מתחיל בעיר פריז שבצרפת. בתחילת הקליפ, לופז לבושה בשמלה שחורה עם נוצות בעודה מתכוננת לתצוגת אופנה עם מספר דוגמניות נוספות. פיטבול נמצא במסיבה בחוף של העיירה סן טרופה. הוא שולח ללופז מסרון באמצעות סמארטפון של חברת נוקיה, ומזמין אותה להצטרף אליו למסיבה.
בהמשך הקליפ ניתן לראות את לופז שוכבת על החוף עם שיער רטוב, בגד ים כתום ושפתון כתום.
נכון ליוני 2017, הקליפ צבר למעלה מ־200 מיליון צפיות, והוא אחד הקליפים הנצפים ביותר של לופז.
מיקומי שיא

השיר זכה להצלחה מסחרית בינונית ברחבי העולם. הוא הגיע לרשימת 20 השירים הטובים ביותר במצעדים של 12 מדינות, בהן ישראל. עם זאת, השיר הגיע למקום 60 בלבד במצעד האמריקאי בילבורד, ובכך לא הצליח להגיע להצלחה המסחרית של שני הלהיטים הקודמים של לופז ופיטבול.
|   ‏‏‏  מצעדים ודירוגים (2013)> מדינה |   ‏‏‏  מצעדים ודירוגים (2013)> מצעד |   ‏‏‏  מצעדים ודירוגים (2013)> מיקום שיא |   ‏‏‏  מצעדים ודירוגים (2013)>  |
| --- | --- | --- | --- |
|  אוסטריה | Ö3 אוסטריה טופ 40‏ | 23 |  |
|  אוסטרליה | מצעד הסינגלים האוסטרלי | 20 |  |
|  אירלנד | מצעד הסינגלים האירי | 13 |  |
|  ארצות הברית | בילבורד הוט 100 | 60 |  |
|  ארצות הברית | מצעד שירי הדאנס קלאב | 1 |  |
|  ארצות הברית | מצעד שירי הדאנס\אלקטרוני | 11 |  |
|  ארצות הברית | מצעד שירי הפופ הלטיניים | 17 |  |
|  גרמניה | GfK – טופ 100 | 36 |  |
|  הונגריה | Rádiós Top 40 | 29 |  |
|  הממלכה המאוחדת | מצעד הסינגלים הבריטי | 17 |  |
|  הממלכה המאוחדת | R&B | 3 |  |
|  ולוניה | אולטראטופ 40 | 32 |  |
|  יפן | יפן הוט 100 | 59 |  |
|  ישראל | מדיה פורסט ישראל | 7 |  |
|  לבנון | מצעד 20 העליונים הרשמי של לבנון | 9 |  |
|  ניו זילנד | המצעד הניו זילנדי הרשמי | 27 |  |
|  סלובקיה | ČNS IFPI | 4 |  |
|  ספרד | PROMUSICAE | 10 |  |
|  סקוטלנד | מצעד הסינגלים הסקוטי | 13 |  |
|  פולין | ZPAV | 3 |  |
|  פלנדריה | אולטראטופ 50 | 2 |  |
|  צ'כיה | ČNS IFPI | 20 |  |
|  צרפת | SNEP | 67 |  |
|  קוריאה הדרומית | סירקל צ'ארט | 4 |  |
|  קנדה | קנדה הוט 100 | 16 |  |
|  שוודיה | סוורייטופליסטן | 49 |  |
|   ‏‏‏  מצעדי סוף שנה (2013)> מדינה |   ‏‏‏  מצעדי סוף שנה (2013)> מצעד |   ‏‏‏  מצעדי סוף שנה (2013)> מיקום שיא |   ‏‏‏  מצעדי סוף שנה (2013)>  |
| --- | --- | --- | --- |
|  ספרד | PROMUSICAE | 49 |  |
נתוני מכירות

| מקום | תארים | מכירות |
| --- | --- | --- |
| אוסטרליה (ARIA) | זהב | 35,000 |
| קנדה (Music Canada) | זהב | 40,000 |
| ונצואלה (APFV) | פלטינה | 10,000 |
היסטוריית יציאות

| מדינה | תאריך | פורמט | חברת תקליטים |
| --- | --- | --- | --- |
| צרפת | 8 במאי 2013 | הורדה דיגיטלית | יוניברסל מיוזיק גרופ |
| פינלנד | 8 במאי 2013 | הורדה דיגיטלית | יוניברסל מיוזיק גרופ |
| גרמניה | 8 במאי 2013 | הורדה דיגיטלית | יוניברסל מיוזיק גרופ |
| איטליה | 8 במאי 2013 | הורדה דיגיטלית | יוניברסל מיוזיק גרופ |
| לוקסמבורג | 8 במאי 2013 | הורדה דיגיטלית | יוניברסל מיוזיק גרופ |
| הולנד | 8 במאי 2013 | הורדה דיגיטלית | יוניברסל מיוזיק גרופ |
| ניו זילנד | 8 במאי 2013 | הורדה דיגיטלית | יוניברסל מיוזיק גרופ |
| נורווגיה | 8 במאי 2013 | הורדה דיגיטלית | יוניברסל מיוזיק גרופ |
| ספרד | 8 במאי 2013 | הורדה דיגיטלית | יוניברסל מיוזיק גרופ |
| שוודיה | 8 במאי 2013 | הורדה דיגיטלית | יוניברסל מיוזיק גרופ |
| שווייץ | 8 במאי 2013 | הורדה דיגיטלית | יוניברסל מיוזיק גרופ |
| קנדה | 14 במאי 2013 | הורדה דיגיטלית | יוניברסל מיוזיק גרופ |
| ארצות הברית | 14 במאי 2013 | הורדה דיגיטלית | 2101, קפיטול רקורדס |
| ארצות הברית | 21 במאי 2013 | רדיו להיטים | 2101, קפיטול רקורדס |
| אירלנד | 24 במאי 2013 | הורדה דיגיטלית | קפיטול |
| בריטניה | 26 במאי 2013 | הורדה דיגיטלית | קפיטול |
אילנה כהן (יוצרת מחול)

אין תמונה חופשית
אילנה כהן היא רקדנית, כוריאוגרפית, מנהלת אמנותית לשעבר של תיאטרון מחול ענבל.
קורות חייה

אילנה כהן נולדה ברחובות. בשנת 1989 יצגה את ישראל בפסטיבל הבינלאומי מחול בצפון קרוליינה. שמשה כרקדנית וסולנית בענבל למעלה מ-20 שנה. ובהמשך, משנת 1996, שימשה כמנהלת אמנותית עמית בלהקה.
ביצירתה האמנותית משלבת כהן בין המסורת של תימן העתיקה לתרבות המערב, והיא נחשבת לממשיכת דרכה של הכוריאוגרפית שרה לוי-תנאי.עבודתה כללה שני צירים - חידוש יצירותיה של לוי תנאי והעמדתן על הבמה למען ועם דור צעיר וחדש שלא ידע את תרבות ענבל ותרבות תימן בישראל. ובמקביל יצרה יצירות חדשות ללהקה
בין עבודותיה הידועות:
"קינה", "אם", "חצי גלימת המלכות" ו"סג`רה" עם היוצר שלמה בר.
כהן יצרה לענבל כ-10 יצירות ושלוש הצגות ילדים (טרילוגיה). הוזמנה להשתתף ב-3 פסטיבלים בינלאומיים לריקוד. ייצגה את ישראל בצפון קרוליינה (1989), בדרום אפריקה (1997), יפן (2000), בקטעי סולו וביצירותיה .
מעבירה סדנאות בארץ ובעולם, בסמינר הקבוצים, האקדמיה, מגמות מחול ועוד.
פרסים והוקרה

2017 - פרס אמי למפעל חיים.
2023 - פרס שר התרבות והספורט לאמנים ותיקים על שם אריק איינשטיין.
ראו גם

תאטרון מחול ענבל
לקריאה נוספת

ענבל תיאטרון מחול. גיורא מנור. 1987
הערות שוליים

↑  מערכת אתר הבמה, אילנה כהן, באתר הבמה, ‏2015
↑  הניה רוטנברג, אילנה כהן פורסת כנפיים, באתר יומני מחול, ‏2009
↑  מינהל תרבות, שר התרבות והספורט מיקי זוהר הכריז על זכייתם של 21 אמנים ותיקים בפרס איינשטיין, באתר משרד התרבות והספורט, ‏ינואר 2023
↑  מערכת הבמה, חלימה, באתר המה
↑  הזוכים בפרס ע"ש אריק איינשטיין פורסמו, באתר אייס, 11 בינואר 2023